Na temelju članka 26. stavka 2. Zakona o predškolskom odgoju i obrazovanju („Narodne novine“ broj: 10/97., 107/07., 94/13., 98/19., 57/22. i 101/23., dalje: Zakon o predškolskom odgoju i obrazovanju ) u vezi članka 50. stavka 1. alineja 18. Statuta Dječjeg vrtića Lekenik, KLASA: 011-02/22-01/1, URBROJ: 2176-72-01-22-1 od 4 studenog 2022. i Odluke Upravnog vijeća sa 6. sjednice održane 26. rujna 2024. Upravno vijeće, raspisuje i objavljuje

**N A T J E Č A J**

**za prijem radnika na radno mjesto**

**ODGOJITELJ** (m/ž)  **-** 1 izvršitelj za rad u Dječjem vrtiću Lekenik, na nepuno radno vrijeme od 11 sati tjedno, na određeno vrijeme, za provođenje programa predškole u pedagoškoj godini 2024./25.

Uvjeti za radno mjesto: Kandidati na natječaj moraju ispunjavati uvjete iz članka 24. i 25. Zakona o predškolskom odgoju i obrazovanju i iz članka 2. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću („Narodne novine“ broj: 133/97. i 4/98.).

Sukladno članku 24. stavku 3. Zakona o predškolskom odgoju i obrazovanju i poslove odgojitelja djece od navršenih šest mjeseci života do polaska u osnovnu školu može obavljati osoba koja je završila studij odgovarajuće vrste za rad na radnome mjestu odgojitelja, a koji može biti:

a) preddiplomski sveučilišni studij,

b) preddiplomski stručni studij,

c) studij kojim je stečena viša stručna sprema u skladu s ranijim propisima,

d) diplomski sveučilišni studij,

e) specijalistički diplomski stručni studij.

Ako se na natječaj ne javi osoba koja ispunjava uvjete iz 24. stavka 3. Zakona o predškolskom odgoju i obrazovanju, poslove odgojitelja koji izvodi isključivo program predškole pri osnovnim školama za djecu koja ne pohađaju dječji vrtić, može izvoditi i osoba koja je završila učiteljski studij.

Uz vlastoručno potpisanu zamolbu, potrebno je priložiti:

* životopis,
* dokaz o stručnoj spremi - potrebnoj razni obrazovanja (preslika diplome)
* potvrdu o radnopravnom statusu (elektronički zapis iz evidencije HZMO), ne starije od dana objave natječaja
* uvjerenje da se protiv kandidata ne vodi postupak za neko od kaznenih djela navedenih u članku 25. stavku 2. Zakona o predškolskom odgoju i obrazovanju, ne starije od dana objave natječaja
* uvjerenje nadležnog suda da se protiv kandidata ne vodi prekršajni postupak za neko od prekršajnih djela navedenih u članku 25. stavak 4. Zakona o predškolskom odgoju i obrazovanju, ne starije od dana objave natječaja
* potvrdu nadležnog Hrvatskog zavoda za socijalni rad da kandidat nema izrečenu mjeru za zaštitu dobrobiti djeteta iz članka 25. stavak 10. Zakona o predškolskom odgoju i obrazovanju, ne starije od dana objave natječaja
* dokaz o državljanstvu (domovnica, osobna iskaznica, putovnica ili vojna iskaznica).

Opis poslova za radno mjesto odgojitelj sadržan je u Pravilniku o unutarnjem ustrojstvu i načinu rada Dječjeg vrtića Lekenik, objavljenom na mrežnoj stranici Vrtića: [**https://vrtic-lekenik.hr/site/content?id=113&slug=pravilnik-o-unutarnjem-ustrojstvu-i-nacinu-rada-djecjeg-vrtica-lekenik**](https://vrtic-lekenik.hr/site/content?id=113&slug=pravilnik-o-unutarnjem-ustrojstvu-i-nacinu-rada-djecjeg-vrtica-lekenik)**.**

Priložena dokumentacija dostavlja se u preslici na hrvatskom jeziku, uz obvezu izabranog kandidata da nakon izbora istu dostavi u izvorniku ili ovjerenoj preslici te da dostavi uvjerenje o utvrđenoj zdravstvenoj sposobnosti za obavljanje poslova odgojitelja.  
Potpunom prijavom smatra se ona koja sadržava sve podatke, kontakt podatke i priloge navedene u natječaju. Osoba koja nije podnijela pravodobnu ili potpunu prijavu ili ne ispunjava formalne uvjete iz natječaja, ne smatra se kandidatom u postupku natječaja.

Kandidati koji će se u natječaju pozivati na pravo prednosti pri zapošljavanju prema posebnim uvjetima, dužni su priložiti svu potrebnu dokumentaciju prema posebnom zakonu.

Kandidati koji ostvaruju pravo prednosti pri zapošljavanju na temelju posebnog zakona, u prijavi su dužni pozvati se na to pravo te dostaviti dokaze o priznavanju posebnog statusa, te dokaz o načinu prestanka radnog odnosa kod prethodnog poslodavca.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17.), članku 48. f Zakona o zaštiti vojnih i civilnih invalida rata („Narodne novine“ broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03. i 148/13.), članka 48. Zakona o civilnim stradalnicima iz Domovinskog rata („Narodne novine“ broj: 84/21), članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj: 157/13. i 152/14.), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji, sukladno članku 48. f Zakona o zaštiti vojnih i civilnih invalida rata i sukladno članku 48. Zakona o civilnim stradalnicima iz Domovinskog rata dužan je uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici Ministarstva hrvatskih branitelja <https://branitelji.gov.hr/zaposljavanje-843/843>

Kandidat koja se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju kandidat s invaliditetom dužan je uz prijavu na natječaj priložiti sve dokaze o ispunjavanju traženih uvjeta iz natječaja te dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Na natječaj za radno mjesto ravnopravno se mogu javiti osobe oba spola sukladno članku 13. stavku 2. Zakona o ravnopravnosti spolova („Narodne novine“ broj: 82/08. i 69/17.). a izrazi koji se koriste u ovom natječaju za osobe u muškom rodu korišteni su neutralno i odnose se na muške i ženske osobe.

Prijavom na natječaj kandidat daje privolu Dječjem vrtiću Lekenik za prikupljanje i obradu osobnih podataka navedenih u prijavi na natječaj te dokumentaciji dostavljenoj s prijavom, u svrhu odabira pristupnika/ te privolu na sustavu obavijesti o rezultatima natječaja koja se objavljuje na mrežnoj stranici Dječjeg vrtića Lekenik. Privola za prikupljanje i obradu osobnih podataka je uvjet za prijavu na natječaj.

Kandidat može u svako doba u potpunosti ili djelomice, bez naknade i objašnjenja, odustati od dane privole i zatražiti prestanak aktivnosti obrade osobnih podataka. Opoziv privole može se podnijeti isključivo putem pošte na adresu Dječjeg vrtića Lekenik: (<https://vrtic-lekenik.hr/site/content?id=121&slug=pravilnik-o-obradi-i-zastiti-osobnih-podataka>).

Po raspisanom natječaju ne mora se izvršiti izbor, a u tom slučaju se donosi odluka o neizboru.

Prijave s traženom dokumentacijom, u zatvorenoj omotnici potrebno je dostaviti poštom preporučenom pošiljkom na adresu **Dječji vrtić Lekenik, Hermanna Gmeinera 1, „Za natječaj – odgojitelj/ica u programu predškole“** ili osobnom predajom u prostorijama Dječjeg vrtića Lekenik radnim danom od 8:00 do 15:00 sati.

**Napomena:** Kod prijava koje se dostavljaju poštom-preporučenom pošiljkom, kao dan dostave smatra se dan kada je preporučena pošiljka predana na poštu. U slučaju dostave prijave običnom poštom, kao dan dostave prijave smatra se dan kada je obična pošiljka zaprimljena u Dječjem vrtiću Lekenik.

Nepotpune, nepravovremene, nepotpisane ili prijave dostavljene elektronskim putem neće se razmatrati.

Prijave dostaviti u roku od 8 dana od dana objave natječaja.

Ovaj javni natječaj objavljen je na mrežnim stranicama i oglasnim pločama Hrvatskog zavoda za zapošljavanje, te mrežnim stranicama i oglasnoj ploči Dječjeg vrtića Lekenik 01. listopada 2024. godine i traje do 8. listopada 2024. godine.

**PREDSJEDNICA UPRAVNOG VIJEĆA**

**Ljilja Dolovčak Mikočević, mag.oec.**